Απαράδεκτη συμπεριφορά. Δεν θα το πρότεινα.
Μείναμε στο διαμέρισμα για 2 βράδια την 28η Οκτωβρίου. Ο χώρος δεν απέχει πολύ από τις φωτογραφίες ΟΜΩΣ αντιμετωπίσαμε αρκετά προβλήματα.
Αρχικά δεν αναφέρεται πουθενά ότι πρόκεται για ισόγειο, το οποίο, μάλιστα, στην πίσω πλευρά όπου και είναι όλα του τα παράθυρα βγαίνει σε εξωτερικό πεζόδρομο, από τον οποίο η πρόσβαση ήταν πανεύκολη (κυριολεκτικά κατέβαινες από τα σκαλιά του πεζόδρομου άνοιγες τη συδερένια πόρτα και μπαινεις στο διαμέρισμα άνετα). Επιπλέον δεν υπήρχαν κουρτίνες-απαραίτητο κατά τη γνώμη μου αφού πρόκειται για σπίτι σε ισόγειο και οι περαστικοί σε βλέπουν.
Το WIFI δεν λειτούργησε ποτέ, αν και δίνεται στις παροχές. Ο οικοδεσπότης ισχυρίστηκε πως προσπαθεί να το φτιάξει, όταν όμως τον ρωτήσαμε ξανά δεν είχαμε καμία απάντησή του. Τελικά σε όλη τη διαμονή δεν είχαμε πρόσβαση στο ιντερνετ αφού στο σπίτι δεν πιάνει ούτε σήμα για δεδομένα.
Το μεγαλύτερο, όμως, πρόβλημα ήταν στην καθαριότητα. Όταν μπήκαμε στο διαμέρισμα η τουαλέτα δεν ήταν καλά καθαρισμένη ούτε και το πάτωμα. Οι πετσέτες μύριζαν και είχαν λεκέδες , οι οποίοι καθάρισαν όταν τις βάλαμε ΕΜΕΙΣ στο πλυντήριο. Κατόπιν επικοινωνίας με τον οικοδεσπότη μας είπε πράγματι πως θα φέρει καινούριες (σε 20 λεπτά θα ήταν στο διαμέρισμα, αλλά αφού πέρασαν τα 20 λεπτά, σε 2ο τηλεφώνημα μάς είπε σε μισή ώρα θα είναι εκεί). Και οι καινούριες πετσέτες είχαν την ίδια μυρωδιά (τσιγάρο με μούχλα;). Τα σεντόνια επίσης είχαν λεκέδες και τα καλύματα για τα παπλώματα, τα οποία δεν κάλυπταν καν σωστά τα διπλά στρώματα. Το κάλυμα του καναπέ μύριζε επίσης και το μαξιλάρι είχε λεκέδες. Οι διακόπτες του σπιτιού ήταν όλοι βρώμικοι και τα πλακάκια της ντουζιέρας το ίδιο.
Την ημέρα της αναχώρησης δεν είχαμε καμία ενημέρωση από τον οικοδεσπότη για την ώρα του Check Out του οποίου ακριβής ώρα δεν αναγράφεται ούτε στην πλατφόρμα. Φύγαμε λοιπόν το μεσημέρι όταν λάβαμε και τηλέφωνο από τον οικοδεσπότη ο οποίος ισχυριζόταν πως η παραπάνω διαμονή \ ΧΡΕΩΝΕΤΑΙ και δεν έπρεπε να μείνουμε τόσο.